text: Nu er muslingerne ikke længere giftige
  03 september 2010 kl. 08.07
  Fødevare Region Vest giver fiskeriet frit igen.
  Muslinge-fiskeriet har været stoppet en måned.
  - Prøver nu har ganske vist vist, at der stadig er store forekomster af de alger, der gør muslingerne giftige, men mængden af gift i de muslinger, vi har taget prøver af, ligger langt under grænseværdierne, siger biolog Bjarne Ring Thorbjørnsen til DR P4 Esbjerg.
  - Giftene er fremkaldt af algerne, som af og til blomstrer op, men det er sjældent, det bliver så voldsomt, som vi har oplevet den her gang, siger Bjarne Ring Thorbjørnsen.
  